**Talantīgais, daudzsološais un topošais kalnu velotrašu karalis.**

2019. gada izskaņā tika pasniegtas Rīgas interešu izglītības nominācijas GADA BALVAS LAUREĀTI 2019.

Nominācijā “Par sasniegumiem interešu izglītībā” gada balvas laureāta titulu sporta izglītībā ieguva 4.a klases skolnieks Edvards Gedrovics.

Edvards- Rīgas Angļu ģimnāzijas 4. a klases skolnieks, tehniskās jaunrades nama “Annas 2”audzēknis.

Edvards paralēli mācībām skolā pilnveido un attīsta savas prasmes kalnu riteņbraukšanā.

2018./2019. mācību gadā Edvards ir piedalījies 19 Latvijas mēroga sacensībās,10 no tām iegūstot 1.vietu. Tāpat Edvards piedalījās 5 starptautiskā līmeņa sacensībās, trijās no tām iegūstot 1.vietu.

Edvards savus spēkus ir pierādījis Austrijas augstkalnu trasē Išglā, kur daudzu valstu pārstāvju konkurencē izcīnīja 1.vietu.

**Mēs patiesi lepojamies par Edvarda sasniegumiem un vēlam veiksmi, un labus sasniegumus, traucoties ar kalnu riteni pašās augstākajās pasaules kalnu velotrasēs!**